**Zápisnica zo zasadnutia výboru SSO dňa 8.9. 2021, o 14,00 hod., salónik Holiday Inn, Žilina**

Prítomní členovia výboru: Doležal, Barta, Klačanský, Volmutová, Kulich, Tedla

Neprítomní členovia výboru: Profant, Sičák, Kováč

Dozorná rada: Obtulovičová, Štefanička, Hriseňko st.

Predsedovia sekcií: Kunzo, Moškurjáková, Csekesová, Čalkovský, Kulich, Tedla, Horvát Hriseňková,

Program:

1. Kontrola zápisnice z posledného zasadnutia výboru, kontrola plnenia uznesení

 virtuálneho výboru SSO počas pandémie

2. Správa o príprave 67. kongresu SSO (predseda Doležal, prim.Lukášek)

3. Správa o činnosti výboru 2020 (vedecký sekretár Barta)

4. Program na schôdzu Zhromaždenie členov SSO dňa 9.9.2021 (predseda Doležal)

5. Správa Dozornej rady (predseda DR SSO Obtulovičová)

6. Najlepšia prednáška a publikácia členov SSO za rok 2020 (vedecký sekretár Barta)

7. Pripomienky hlavného odborníka MZ pre ORL (hl. odb.MZ SR pre ORL Profant)

8. Správa o výsledkoch volieb predsedov sekcií SSO (sekretariát Horváthová, predseda

 Doležal)

9. Správy a pripomienky vedúcich sekcií SSO

10. Rôzne

K bodu 1 Členovia výboru zobrali na vedomie stav plnenia jednotlivých uznesení výboru

K bodu 2 Prim. Lukášek a predseda SSO Doležal informovali o pripravenosti 67. kongresu, prihlásených 206 účastníkov , program kongresu pripravený, v kontexte referovania o príprave kongresu diskutovaný spôsob a finančná náročnosť ako aj organizačná náročnosť prípravy takýchto podujatí. Z diskusie vzniklo Uznesenie výboru SSO **č.1/2021** Organizátor kongresu sa môže rozhodnúť akým spôsobom a prostredníctvom akej firmy bude organizovať Kongres

K bodu 3 Členovia výbor SSO zobrali na vedomie správu o činnosti výboru SSO počas pandemického roka 2020

K bodu 4 Predseda SSO konštatoval, že všetci členovia SSO dostali mailom pozvánku na Zhromaždenie členov SSO počas kongresu, výbor SSO schválil program Zhromaždenia členov SSO

K bodu 5 Dr. Obtulovičová predniesla správu Dozornej rady SSO- v správe formulovala návrh výboru na Uznesenie výboru SSO **č.2/2021** na odpísanie nevymožiteľnej účtovnej pohľadávky SSO 2528,13 € voči občianskemu združeniu ORL Martin , 6 prítomných členov hlasovali za uznesenie – zodpovedný predseda v spolupráci s pani Zápražnou do 3 mesiacov.

Vzhľadom na neuspokojivý trend vývoja financií SSO Dr. Obtulovičová upozornila a nutnosť aj iných zdrojov príjmov SSO (ako je členské ). Vznikli návrhy na dobrovoľné platby neštátnych ORL- nepovinný členský príspevok do výšky 5%daňového základu s.r.o , platená reklama na web.stránke a pod.

Pokiaľ ide o finančný majetok SSO, tak 31.8. 2021 bol stav na bežnom účte v Prima Banke 33 412,86.-€, v pokladni SSO k tomuto dňu bolo 190,34.-€. Podrobnejšia správa o financiách je v správe Dozornej rady.

Uznesenie výboru SSO **č.3/2021** výbor SSO poveruje sekciu mladých ORL, aby do 2 mesiacov predstavili update web.stránky SSO , zodpovedná predsedkyňa sekcie

Uznesenie výboru SSO **č.4/2021** výbor SSO berie na vedomie správu dozornej rady, je prílohou zápisnice

Uznesenie výboru SSO **č.5/2021** výbor SSO súhlasí s ocenením za organizáciu a korekciu ORL časti v knižnej publikácii Princípy chirurgie pre MUDr. Irinu Šebovú do 2 mesiacov, zodpovedný predseda SSO

K bodu 9 Predseda SSO informoval výbor SSO o výsledkoch volieb do sekcií

K bodu 10 Rôzne- informácia o členskej základni SSO, k 24.8. 2021 bolo registrovaných 488 členov SSO, z toho nepracujúcich dôchodcov 16, 2 čestní členovia (Profant, Doležal)

Vo výbore diskutovaná otázka úhrady ambulantných výkonov v otoneurológii ale aj iných ORL ambulantných výkonov -uznesenie výboru SSO **č.6/2021** výbor SSO poveruje hlavného odborníka vyvolať stretnutie na update bodovníka ORL s kompetentnými –MZ SR, zdravotné poisťovne

Uznesenie **č.7/2021** Výbor schválil korešpondenčným spôsobom odmenu počas dlhodobej PN (sept. 2020 – marec 2021) Š.Horváthovej na sekretariáte SSO pani Regine Hubkovej formou dohody o vykonaní práce sumu 1,500.-€ v čistom.

Uznesenie **č.8/2021** Súhlas predsedu SSO so zakúpením jedného miesta parkovného na adresu sídla SSO, Antolská ul. v Bratislave na rok 2021 v cene 990 EUR

Uznesenie **č.9/2021** Výbor schválil korešpondečne udelenie zlatej medaile „Propter Merita“ Prof. MUDr. Michalovi Pichaničovi, DrSc., ktorá mu bude odovzdaná predstaviteľmi výboru SSO- doc. Doležalom, prof. Profantom a prof. Klačanským na odbornom seminári v Košiciach dňa 24.9.2021 pri príležitosti jeho 90. narodenín.

Foniatrická sekcia informovala ústami Dr. Volmutovej o príprave odloženého Česko-slovovenského foniatrický kongres v Bratislave 7.-9.10. 2021

Od apríla 2022 po dohode s MZ SR by malo dôjsť k zmenám pri predpise načúvacích prístrojov v zmysle zvýšenia úhrady za prístroj a bude možné predpísať aj 2 strojčeky

Dr. Horvát Hriseňková za Sekciu mladých ORL informovala o počte 42 členov do 35 rokov z 86 lekárov do 35 rokov, prezentovala stránku [www.mladiorl.sk](http://www.mladiorl.sk), navrhovala možné spôsoby podpory aktívnej aj pasívnej účasti na ORL kongresoch a zahraničných stážach, možné zníženie kongresového poplatku pre členov mladých ORL, blok prednášok pre mladých a pod. Návrh ak mladí je aktívnou účasťou podpora 100-150, alebo odpustenie kongresového poplatku ako 1.autor, cestovné granty SSO na ORL pracoviskách do 500 €. Spoluorganizovať kongresy, ORL akadémie, online webináre-úspech, spravovanie web.stránky

zapísal : Tibor Barta

overil : Pavel Doležal

Bratislava 8.9.2021